Mej. SA beywer haar vir die ‘heelal’Ntandoyenkosi Kunene (Foto: ANA) Die huidige Mej. SA, Ntandoyenkosi Kunene, sal op 30 Januarie in die Filippyne aan die Mej. Heelal-kompetisie deelneem. Kunene het onlangs aan Mej. Wêreld in die VSA deelgeneem, maar kon nie daarin slaag om ŉ topposisie te behaal nie. Sy vertrek Woensdag na die Filippyne om teen minstens 85 ander lande se skoonheidskoningine mee te ding. “Ek het baie geleer uit my deelname aan Mej. Wêreld die afgelope tyd en sien nou daarna uit om die ander deelnemers aan Mej. Heelal te ontmoet vir dié kompetisie,” het sy gesê. Die kroning van Mej. Heelal word op 30 Januarie regstreeks op FOX uitgesaai. Steve Harvey is die aanbieder. Vorige skoonhede wat al met dié titel weggestap het, is Margaret Gardiner (1978) van Suid-Afrika, Michelle McLean (1992) van Namibië en Leila Lopes van Angola (2011).